Camiño_dos_Faros
5ª etapa: Arou-Camariñas
Comezamos esta 5ª etapa saíndo da praia de Arou e un pouco despois de pasar as últimas casas de Arou desviamonos a dereita seguindo a senda deixaremos atrás a praia Braña de Lazo, o petón da Furaqueira, deixaremos atrás a Enseada de Xan Ferreiro e pouco despois chegaremos o miradoiro de Punta Lobeiras tras o cal baixaremos pola estrada asfaltada ata a praia Lobeiras, a dereita vemos a illa Insua e de fronte a illa Negra. Desde a praia de Lobeiras colleremos a senda que nos leva ata o Porto de Santa Mariña deixando atrás antes de chegar a el as rochas nomeadas: O Pelouro, Os Boliños, Os Portiños, Pedra do Sal… unha vez no porto collemos a estrada que nos leva polo medio das casetas e unha vez superadas as da dereita collémola senda que nos leva cara ás dunas do monte Branco, deixamos atrás as enseadas do Colludo, a da Posta das Cabras, cabo Veo (ecuador do Camiño dos Faros), fronte a este temos a illa da Cagada Grande, compre seguir a senda de area sen salirnos dela pois atravesaremos un pequeno areal de camariñas (Corema album) (planta que da nome o concello de Camariñas e esta considerada pola Unión Internacional para a Conservación da Natureza como especie en Perigo Crítico de extinción.) e bordearemos a duna rampante do monte Branco pola senda marcada para iso. Baixamos a senda do Monte Branco e os poucos estamos na praia do Trece (esta praia ten un cordon dunar que lle dan un lixeiro aspecto desértico), praia que esta dividida en pequenas calas por pequenas restingas de rochas que se adentran cara ao mar. Pasada a praia collemos a senda que nos leva cara ao Cemiterio dos Ingleses deixando atrás a punta das Paredes e a enseada de Batel chegando así o cemiterio que esta situado en cabo Trece e que debe o seu nome a que acolle os restos dos 172 cadáveres naufragos do buque inglés Serpent que bateu contra as rochas preto de punta Boi o 10 de novembro de 1890. Unha vez bordeado punta Boi (desde aquí temos as primeiras vistas do faro de cabo Vilán) e a altura da enseada de Lucin colleremos unha estrada de grava que nos leva ata a praia de Reira onde nos atoparemos coas pedras dos Enamorados e maila do Oso (famosa polo seu roubo ) colleremos a senda que nos leva ata a punta Forcados, e a illa Calladas enfronte, seguindo a senda pasamos polas praias de Area Longa, Balea e Pedrosa onde subiremos un pouco a ladeira do monte Pedrosa para coller de novo a estrada de grava que nos leva ata o faro de cabo Vilán (1854 - 1896). O faro do cabo Vilán é o faro eléctrico máis antigo de España e sinala un dos tramos máis perigosos da Costa da Morte, pero tamén un dos máis fermosos. Erguido a 125 metros de altitude e unido ao antigo edificio dos fareiros, posúe un potente canón de luz capaz de acadar as 28 millas. O enclave foi declarado de Interese Nacional no ano 1933 por ser un lugar rochoso e escarpado e hoxe en día é monumento natural e acolle un museo. Continuámo-la etapa camiñando cara ao antigo faro para de seguido baixar polo monte abaixo cara á piscifactoría deixándoa a nosa esquerda camiño o mar ata a punta Esperillo seguiremos bordeando a piscifactoría coas vistas a ría de Camariñas, pasamos o lado da illa Betanceira e seguiremos bordeando a zona A Coenda ata chegar o campo de fútbol onde colleremos unha desviación a dereita que nos levara ata a ermida da Virxe do Monte seguimos cara a diante ata a punta Corveiro de Lago e desde aquí ata a praia do Lago, praia que bordearemos e deseguido en dirección sur iremos ata as veiras o faro da enfilación da Villueira (este faro xunto co faro da punta do Castelo forman a enfilación de entrada o porto de Camariñas). Desde aquí e sempre seguindo as marcas verdes da ruta seguiremos ata chegar a batería do Soberano ou, como máis comunmente se coñece, castelo do Soberano, bordearemos este recinto amurallado deixando a dereita, na punta do Castelo, o outro faro da enfilación antes dita, desta forma chegaremos o miradoiro que se atopa as costas do peirao de Camariñas, a continuación continuaremos pola rúa Castelo ata chegar a rúa que bordea o porto e pouco máis adiante chegaremos a praza do Curbeiro punto final desta etapa.